title: 2008/849/EK: Komisijas Lēmums ( 2008. gada 6. novembris ) par Kopienas finansiālo atbalstu 2009. gadā OIE darbībām dzīvnieku identifikācijas un izsekojamības jomā

text:
               12.11.2008

               LV

               Eiropas Savienības Oficiālais Vēstnesis

               L 301/22

      KOMISIJAS LĒMUMS

   (2008. gada 6. novembris)
   par Kopienas finansiālo atbalstu 2009. gadā OIE darbībām dzīvnieku identifikācijas un izsekojamības jomā
   (2008/849/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 20. pantu,
   tā kā:

               (1)

               Saskaņā ar Lēmumu 90/424/EEK Kopiena var veikt vai palīdzēt dalībvalstīm vai starptautiskām organizācijām veikt tehniskos un zinātniskos pasākumus, kas vajadzīgi, lai izstrādātu Kopienas tiesību aktus veterinārijas jomā un lai pilnveidotu veterināro izglītību vai apmācību.

               (2)

               Pasaules Dzīvnieku veselības organizācija (OIE) ir starpvaldību organizācija, kas atbild par dzīvnieku veselības uzlabošanu visā pasaulē un par standartu noteikšanu starptautiskajai tirdzniecībai ar dzīvniekiem un to produktiem. OIE pašlaik izstrādā vadlīnijas par dzīvnieku identifikāciju un izsekojamību. Pēc šo vadlīniju pieņemšanas tās būs starptautisks atsauces standarts saskaņā ar PTO Nolīgumu par sanitāro un fitosanitāro (SFS) pasākumu piemērošanu. Vadlīnijas būs pamatā jebkuram tiesību aktam, kas īstenots OIE dalībvalstīs, tostarp ES dalībvalstīs. Tāpēc tām būs tieša un vērā ņemama ietekme uz Kopienas tiesību aktiem veterinārijas jomā. Ņemot vērā nozīmi, kāda ir tirdzniecībai ar dzīvniekiem un to produktiem, ir svarīgi, lai pašlaik spēkā esošie un turpmākie Kopienas tiesību akti būtu pēc iespējas tuvāki turpmākajiem OIE standartiem.

               (3)

               Komisijas paziņojumā Padomei, Eiropas Parlamentam, Ekonomikas un sociālo lietu komitejai un Reģionu komitejai par ES jauno stratēģiju dzīvnieku veselības jomā (2007–2013) izsekojamība ir raksturota kā viens no galvenajiem instrumentiem jaunajā dzīvnieku veselības stratēģijā. Šajā sakarā Kopienas standarti ir aktīvi jāpopularizē starptautiskā līmenī.

               (4)

                  OIE plāno konferenci par dzīvnieku identifikāciju un izsekojamību, kuras mērķis ir atbalstīt identifikācijai un izsekojamībai paredzēto standartu vispasaules īstenošanu. Šī konference ievērojami ietekmēs starptautisko standartu dzīvnieku identifikācijai un izsekojamībai tālāko attīstību. Tādēļ ir lietderīgi sniegt Kopienas finansiālu atbalstu OIE konferencei.

               (5)

                  OIE ir de facto monopols šajā jomā, kā minēts 168. panta 1. punkta c) apakšpunktā Komisijas 2002. gada 23. decembra Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2); tādējādi aicinājums iesniegt priekšlikumus nav vajadzīgs.

               (6)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR NOLĒMUSI ŠĀDI.
   1. pants
   Apstiprina Kopienas finansiālo atbalstu EUR 150 000 apmērā, kurš veido Kopienas līdzfinansējumu, kas nepārsniedz 33 % no kopējiem attaisnotajiem izdevumiem, lai 2009. gadā finansētu OIE konferenci par dzīvnieku identifikāciju un izsekojamību.
   2. pants
   Lēmuma 1. pantā noteikto finansiālo atbalstu finansē no Eiropas Kopienu 2009. gada budžeta pozīcijas 17 04 02 01.

      OIE saņems subsīdiju līgumu par 1. pantā paredzēto finansiālo atbalstu bez aicinājuma iesniegt priekšlikumus, jo OIE ir starpvaldību organizācija dzīvnieku veselības uzlabošanai visā pasaulē un tai ir de facto monopols.

      Briselē, 2008. gada 6. novembrī

            Komisijas vārdā —

            Komisijas locekle

         Androulla VASSILIOU

      (1)  OV L 224, 18.8.1990., 19. lpp.

      (2)  OV L 357, 31.12.2002., 1. lpp.


title: Padomes Lēmums 2007/455/KĀDP ( 2007. gada 25. jūnijs ), ar kuru īsteno Kopējo nostāju 2004/161/KĀDP, ar ko atjauno ierobežojošus pasākumus pret Zimbabvi

text:
               30.6.2007

               LV

               Eiropas Savienības Oficiālais Vēstnesis

               L 172/89

      PADOMES LĒMUMS 2007/455/KĀDP
   (2007. gada 25. jūnijs),
   ar kuru īsteno Kopējo nostāju 2004/161/KĀDP, ar ko atjauno ierobežojošus pasākumus pret Zimbabvi
   EIROPAS SAVIENĪBAS PADOME,
   ņemot vērā Kopējo nostāju 2004/161/KĀDP (1), un jo īpaši tās 6. pantu saistībā ar Līguma par Eiropas Savienību 23. panta 2. punktu,
   tā kā:

               (1)

               Ar Kopējo nostāju 2004/161/KĀDP Padome pieņēma pasākumus, lai inter alia novērstu tādu indivīdu ieceļošanu vai tranzītu caur dalībvalstu teritorijām, kas iesaistas darbībās, kuras nopietni apdraud demokrātiju, cilvēktiesību ievērošanu un tiesiskumu Zimbabvē, un lai iesaldētu šo personu līdzekļus un ekonomiskos resursus.

               (2)

               Pēc nesenās pret opozīcijas atbalstītājiem vērstās Zimbabves valdības brutālās rīcības un saistībā ar policijas īpašo lomu šajos notikumos pielikumā Kopējai Nostājai 2004/161/KĀDP sniegtajam sarakstam būtu jāpievieno Policijas komisāra asistenta, kas atbild par likumu un kārtību, un Vecākā Policijas komisāra asistenta, kas atbild par Harare, vārdi.

               (3)

               Turklāt būtu jāsniedz sīkāki apsvērumi attiecībā uz minētajā pielikumā uzskaitītajām personām.

               (4)

               Tādējādi pielikums Kopējai Nostājai 2004/161/KĀDP būtu attiecīgi jāatjaunina un jāpārskata,

         IR PIEŅĒMUSI ŠO LĒMUMU.
   1. pants
   Pielikumu Kopējai nostājai 2004/161/KĀDP aizstāj ar pielikumu šim lēmumam.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2007. gada 25. jūnijā

            Padomes vārdā —

            priekšsēdētāja

         A. SCHAVAN

      (1)  OV L 50, 20.02.2004., 66. lpp. Kopējā nostājā jaunākie grozījumi izdarīti ar Lēmumu 2007/235/KĀDP (OV L 101, 18.4.2007., 14. lpp.).

      PIELIKUMS
      Kopējās nostājas 2004/161/KĀDP 4. un 5. pantā minēto personu saraksts

                              1.

                              Mugabe, Robert Gabriel

                  Prezidents, dzimis 1924. gada 21. februārī
                  Valdības vadītājs un tādējādi atbildīgs par darbībām, kas būtiski apdraud demokrātiju, cilvēktiesību ievērošanu un tiesiskumu.

                              2.

                              Bonyongwe, Happyton

                  Centrālās izlūkošanas organizācijas ģenerāldirektors, dzimis 1960. gada 6. novembrī
                  Saistīts ar valdību un piedalās represīvas valsts politikas veidošanā vai vadīšanā.

                              3.

                                 Buka (pazīstams arī kā Bhuka), Flora

                  Prezidenta biroja darbinieks un Īpašo lietu ministrs, atbildīgs par zemi un pārvietošanas programmām (bijušais Valsts ministrs viceprezidenta birojā un bijušais Valsts ministrs prezidenta birojā zemes reformas programmas jautājumos), dzimis 1968. gada 25. februārī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              4.

                              Bvudzijena, Wayne

                  Policijas komisāra palīgs, Policijas orators
                  Drošības spēku dalībnieks, plašā apmērā atbildīgs par smagu cilvēktiesību pārkāpumu aizstāvēšanu.

                              5.

                              Chapfika, David

                  Lauksaimniecības ministra vietnieks (bijušais finanšu ministra vietnieks), dzimis 1957. gada 7. aprīlī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              6.

                              Charamba, George

                  Informācijas un publicitātes nodaļas pastāvīgais sekretārs, dzimis 1963. gada 4. aprīlī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              7.

                              Charumbira, Fortune Zefanaya

                  Bijušais pašvaldību, valsts pasūtījuma un sabiedrības nodrošinājuma ar mājokli ministra vietnieks, dzimis 1962. gada 10. jūnijā
                  Bijušais valdības loceklis, kas joprojām cieši saistīts ar valdību.

                              8.

                              Chigudu, Tinaye

                  Reģiona gubernators Manicaland reģionā
                  Saistīts ar valdību un plašā apmērā atbildīgs par smagu cilvēktiesību pārkāpumu aizstāvēšanu.

                              9.

                              Chigwedere, Aeneas Soko

                  Izglītības, sporta un kultūras ministrs, dzimis 1939. gada 25. novembrī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              10.

                              Chihota, Phineas

                  Rūpniecības un starptautiskās tirdzniecības ministra vietnieks
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              11.

                              Chihuri, Augustine

                  Policijas komisārs, dzimis 1953. gada 10. martā
                  Drošības spēku loceklis un plašā apmērā atbildīgs par smagu mierīgas pulcēšanās brīvības pārkāpšanu.

                              12.

                              Chimbudzi, Alice

                     ZANU (PF) Politbiroja komitejas loceklis
                  Politbiroja loceklis un tādējādi cieši saistīts ar valdību un tās politiku.

                              13.

                              Chimutengwende, Chen

                  Sabiedrības un mijiedarbības lietu valsts ministrs (bijušais pasta un telekomunikāciju ministrs), dzimis 1943. gada 28. augustā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              14.

                              Chinamasa, Patrick Anthony

                  Tieslietu, juridisko lietu un parlamenta lietu ministrs, dzimis 1947. gada 25. janvārī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              15.

                              Chindori-Chininga, Edward Takaruza

                  Bijušais kalnraktuvju un ieguves rūpniecības attīstības ministrs, dzimis 1955. gada 14. martā.
                  Bijušais valdības loceklis, kas joprojām cieši saistīts ar valdību.

                              16.

                              Chipanga, Tongesai Shadreck

                  Bijušais iekšlietu ministra vietnieks, dzimis 1946. gada 10. oktobrī
                  Bijušais valdības loceklis, kas joprojām cieši saistīts ar valdību.

                              17.

                              Chitepo, Victoria

                     ZANU (PF) Politbiroja komitejas loceklis, dzimis 1928. gada 27. martā
                  Politbiroja loceklis un tādējādi cieši saistīts ar valdību un tās politiku.

                              18.

                              Chiwenga, Constantine

                  Zimbabves aizsardzības spēku komandieris, ģenerālis (bijušais armijas komandieris, ģenerālleitnants), dzimis 1956. gada 25. augustā
                  Drošības spēku loceklis un piedalās represīvas valsts politikas veidošanā vai vadīšanā.

                              19.

                              Chiweshe, George

                  Priekšsēdētājs, ZEC (Augstākās tiesas tiesnesis un robežstrīdu izšķiršanas komitejas priekšsēdētājs), dzimis 1953. gada 4. jūnijā
                  Saistīts ar valdību un piedalās represīvas valsts politikas veidošanā vai vadīšanā.

                              20.

                              Chiwewe, Willard

                  Reģiona gubernators Masvingo apgabalā (bijušais vecākais sekretārs, atbildīgs par īpašajām lietām prezidenta birojā), dzimis 1949. gada 19. martā
                  Bijušais valdības loceklis, kas joprojām cieši saistīts ar valdību un plašā apmērā atbildīgs par smagiem cilvēktiesību pārkāpumiem.

                              21.

                              Chombo, Ignatius Morgan Chininya

                  Pašvaldību, valsts pasūtījuma un pilsētu attīstības ministrs, dzimis 1952. gada 1. augustā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              22.

                              Dabengwa, Dumiso

                     ZANU (PF) Politbiroja vecākais komitejas loceklis, dzimis 1939. gadā
                  Politbiroja loceklis un tādējādi cieši saistīts ar valdību un tās politiku.

                              23.

                              Damasane, Abigail

                  Ministra vietnieks sieviešu tiesību, dzimumu tiesību un sabiedrības attīstības jautājumos
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              24.

                              Dokora, Lazarus

                  Augstākās un terciārās izglītības ministra vietnieks, dzimis 1957. gada 3. novembrī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              25.

                              Georgias, Aguy

                  Ekonomikas attīstības ministra vietnieks, dzimis 1935. gada 22. jūnijā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              26.

                              Goche, Nicholas Tasunungurwa

                  Valsts civildienesta, nodarbinātības un sociālās labklājības ministrs (bijušais valsts ministrs prezidenta birojā valsts drošības lietās), dzimis 1946. gada 1. augustā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              27.

                              Gombe, G

                  Vēlēšanu pārraudzības komisijas priekšsēdētājs
                  Viens no atbildīgajiem par 2005. gada viltus vēlēšanām.

                              28.

                              Gula-Ndebele, Sobuza

                  Bijušais Vēlēšanu pārraudzības komisijas priekšsēdētājs
                  Saistīts ar valdību un piedalās represīvas valsts politikas veidošanā vai vadīšanā.

                              29.

                              Gumbo, Rugare Eleck Ngidi

                  Lauksaimniecības ministrs (bijušais Ekonomiskās attīstības ministrs), dzimis 1940. gada 8. martā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              30.

                              Hove, Richard

                     ZANU (PF) Politbiroja sekretārs ekonomikas jautājumos, dzimis 1935. gadā
                  Politbiroja loceklis un tādējādi cieši saistīts ar valdību un tās politiku.

                              31.

                                 Hungwe, Josaya (pazīstams arī kā Josiah) Dunira

                  Bijušais reģiona gubernators Masvingo reģionā, dzimis 1935. gada 7. novembrī
                  Saistīts ar valdību un plašā apmērā atbildīgs par smagu cilvēktiesību pārkāpumu aizstāvēšanu.

                              32.

                              Kangai, Kumbirai

                     ZANU (PF) Politbiroja komitejas loceklis, dzimis 1938. gada 17. februārī
                  Politbiroja loceklis un tādējādi cieši saistīts ar valdību un tās politiku.

                              33.

                              Karimanzira, David Ishemunyoro Godi

                  Reģiona gubernators Harares reģionā un ZANU (PF) Politbiroja sekretārs finanšu jautājumos, dzimis 1947. gada 25. maijā
                  Saistīts ar valdību un plašā apmērā atbildīgs par smagu cilvēktiesību pārkāpumu aizstāvēšanu.

                              34.

                              Kasukuwere, Saviour

                  Jaunatnes attīstības un nodarbinātības veicināšanas ministra vietnieks un ZANU (PF) Politbiroja sekretāra vietnieks jaunatnes jautājumos, dzimis 1970. gada 23. oktobrī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              35.

                              Kaukonde, Ray

                  Reģiona gubernators Mashonaland East apgabalā, dzimis 1963. gada 4. martā
                  Saistīts ar valdību un plašā apmērā atbildīgs par smagu cilvēktiesību pārkāpumu aizstāvēšanu.

                              36.

                              Kuruneri, Christopher Tichaona

                  Bijušais Finanšu un ekonomiskās attīstības ministrs, dzimis 1949. gada 4. aprīlīNB! Šobrīd atrodas apcietinājumā.
                  Bijušais valdības loceklis, kas joprojām cieši saistīts ar valdību.

                              37.

                              Langa, Andrew

                  Vides un tūrisma lietu ministra vietnieks un bijušais transporta un komunikāciju ministra vietnieks
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              38.

                              Lesabe, Thenjiwe V.

                     ZANU (PF) Politbiroja komitejas loceklis, dzimis 1933. gadā
                  Politbiroja loceklis un tādējādi cieši saistīts ar valdību un tās politiku.

                              39.

                              Mabunda, Musarahana

                  Policijas komisāra palīgs
                  Drošības spēku loceklis un plašā apmērā atbildīgs par smagu mierīgas pulcēšanās brīvības pārkāpšanu.

                              40.

                                 Machaya, Jason (pazīstams arī kā Jaison) Max Kokerai

                  Bijušais kalnraktuvju un ieguves rūpniecības attīstības ministra vietnieks, dzimis 1952. gada 13. jūnijā
                  Bijušais valdības loceklis, kas joprojām cieši saistīts ar valdību.

                              41.

                              Made, Joseph Mtakwese

                  Valsts lauksaimniecības tehnikas un mehanizācijas ministrs (bijušais lauksaimniecības un lauku attīstības ministrs), dzimis 1954. gada 21. novembrī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              42.

                                 Madzongwe, Edna (pazīstama arī kā Edina)

                     ZANU (PF) Senāta priekšsēdētāja, dzimusi 1943. gada 11. novembrī
                  Politbiroja locekle un tādējādi cieši saistīta ar valdību un tās politiku.

                              43.

                              Mahofa, Shuvai Ben

                  Bijušais Jaunatnes attīstības, dzimumu tiesību un nodarbinātības veicināšanas ministra vietnieks, dzimis 1941. gada 4. aprīlī
                  Bijušais valdības loceklis, kas joprojām cieši saistīts ar valdību.

                              44.

                              Mahoso, Tafataona

                  Mediju informācijas komisijas priekšsēdētājs
                  Saistīts ar valdību un plašā apmērā atbildīgs par smagu izteiksmes brīvības un mediju brīvības pārkāpšanu.

                              45.

                              Makoni, Simbarashe

                     ZANU (PF) Politbiroja ģenerālsekretāra vietnieks ekonomikas jautājumos (bijušais finanšu ministrs), dzimis 1950. gada 22. martā
                  Politbiroja loceklis un tādējādi cieši saistīts ar valdību un tās politiku.

                              46.

                              Makwavarara, Sekesai

                  Harares pašreizējais mērs
                  Saistīts ar valdību un plašā apmērā atbildīgs par smagu cilvēktiesību pārkāpumu aizstāvēšanu.

                              47.

                              Malinga, Joshua

                     ZANU (PF) Politbiroja sekretāra vietnieks invalīdu un sociāli atstumto lietās, dzimis 1944. gada 28. aprīlī
                  Politbiroja loceklis un tādējādi cieši saistīts ar valdību un tās politiku.

                              48.

                              Maluleke, Titus

                  Izglītības, sporta un kultūras ministra vietnieks
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              49.

                              Mangwana, Paul Munyaradzi

                  Valsts ministrs pamatiedzīvotāju un to pilnvarošanas jautājumos, dzimis 1961. gada 10. augustā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              50.

                              Manyika, Elliot Tapfumanei

                  Ministrs bez portfeļa (bijušais jaunatnes attīstības, dzimumu tiesību un nodarbinātības veicināšanas ministrs), dzimis 1955. gada 30. jūlijā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              51.

                              Manyonda, Kenneth Vhundukai

                  Bijušais rūpniecības un starptautiskās tirdzniecības ministra vietnieks, dzimis 1934. gada 10. augustā
                  Bijušais valdības loceklis, kas joprojām cieši saistīts ar valdību.

                              52.

                              Marumahoko, Reuben

                  Ārlietu ministra vietnieks (bijušais iekšlietu ministra vietnieks), dzimis 1948. gada 4. aprīlī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              53.

                              Masawi, Ephrahim Sango

                  Reģiona gubernators Mashonaland Central reģionā
                  Saistīts ar valdību un plašā apmērā atbildīgs par smagu cilvēktiesību pārkāpumu aizstāvēšanu.

                              54.

                              Masuku, Angeline

                  Reģiona gubernatore Matabeleland South reģionā (ZANU (PF) Politbiroja sekretāre invalīdu un sociāli atstumto lietās), dzimusi 1936. gada 14. oktobrī
                  Saistīta ar valdību un plašā apmērā atbildīga par smagu cilvēktiesību pārkāpumu aizstāvēšanu.

                              55.

                              Mathema, Cain

                  Reģiona gubernators Bulawayo reģionā
                  Saistīts ar valdību un plašā apmērā atbildīgs par smagu cilvēktiesību pārkāpumu aizstāvēšanu.

                              56.

                              Mathuthu, Thokozile

                  Reģiona gubernators Matabeleland North reģionā, ZANU (PF) Politbiroja sekretāra vietnieks transporta un sociālās labklājības jautājumos
                  Saistīts ar valdību un plašā apmērā atbildīgs par smagu cilvēktiesību pārkāpumu aizstāvēšanu.

                              57.

                              Matiza, Joel Biggie

                  Lauku apbūves un sociālo ērtību ministra vietnieks, dzimis 1960. gada 17. augustā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              58.

                              Matonga, Brighton

                  Informācijas un publicitātes ministra vietnieks, dzimis 1969. gadā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              59.

                              Matshalaga, Obert

                  Iekšlietu ministra vietnieks (bijušais ārlietu ministrs), dzimis 1951. gada 21. aprīlīMhute Kraal – Zvishavane

                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              60.

                              Matshiya, Melusi (Mike)

                  Iekšlietu ministrijas pastāvīgais sekretārs
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              61.

                              Mavhaire, Dzikamai

                     ZANU (PF) Politbiroja komitejas loceklis
                  Politbiroja loceklis un tādējādi cieši saistīts ar valdību un tās politiku.

                              62.

                              Mbiriri, Partson

                  Pašvaldību, valsts pasūtījuma un pilsētu celtniecības ministrijas pastāvīgais sekretārs
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              63.

                              Midzi, Amos Bernard (Mugenva)

                  Kalnraktuvju un ieguves rūpniecības attīstības ministrs (bijušais enerģētikas un elektroenerģijas attīstības ministrs), dzimis 1952. gada 4. jūlijā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              64.

                              Mnangagwa, Emmerson Dambudzo

                  Lauku apbūves un sociālo ērtību ministrs (bijušais parlamenta priekšsēdētājs), dzimis 1946. gada 15. septembrī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              65.

                              Mohadi, Kembo Campbell Dugishi

                  Iekšlietu ministrs (bijušais pašvaldību, valsts pasūtījuma un sabiedrības nodrošinājuma ar mājokli ministra vietnieks), dzimis 1949. gada 15. novembrī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              66.

                              Moyo, Jonathan

                  Bijušais informācijas un publicitātes valsts ministrs prezidenta birojā, dzimis 1957. gada 12. janvārī
                  Bijušais valdības loceklis, kas iesaistīts darbībās, kuras būtiski apdraud pamatbrīvības.

                              67.

                              Moyo, July Gabarari

                  Bijušais enerģētikas un elektroenerģijas attīstības ministrs (bijušais civildienesta, nodarbinātības un sociālās labklājības ministrs), dzimis 1950. gada 7. maijā
                  Bijušais valdības loceklis, kas joprojām cieši saistīts ar valdību.

                              68.

                              Moyo, Simon Khaya

                     ZANU (PF) Politbiroja sekretāra vietnieks juridiskos jautājumos, dzimis 1945. gadā. NB! Vēstnieks Dienvidāfrikā
                  Bijušais Politbiroja loceklis, kas joprojām cieši saistīts ar valdību un tās politiku.

                              69.

                              Mpofu, Obert Moses

                  Rūpniecības un starptautiskās tirdzniecības ministrs (bijušais reģiona gubernators Matabeleland North reģionā, (ZANU (PF) Politbiroja sekretāra vietnieks valsts drošības lietās), dzimis 1951. gada 12. oktobrī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              70.

                              Msika, Joseph W.

                  Viceprezidents, dzimis 1923. gada 6. decembrī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              71.

                              Msipa, Cephas George

                  Reģiona gubernators Midlands reģionā, dzimis 1931. gada 7. jūlijā
                  Saistīts ar valdību un plašā apmērā atbildīgs par smagu cilvēktiesību pārkāpumu aizstāvēšanu.

                              72.

                                 Muchena, Olivia Nyembesi (pazīstams arī kā Nyembezi)

                  Valsts ministrs zinātnē un tehnoloģijā prezidenta birojā (agrākais Valsts ministrs viceprezidenta Msika birojā), dzimis 1946. gada 18. augustā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              73.

                              Muchinguri, Oppah Chamu Zvipange

                  Ministrs sieviešu tiesību, dzimumu tiesību un sabiedrības attīstības jautājumos, ZANU (PF) Politbiroja sekretārs dzimumu tiesību un kultūras jautājumos, dzimis 1958. gada 14. decembrī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              74.

                              Mudede, Tobaiwa (Tonneth)

                  Tiesas ģenerālsekretārs, dzimis 1942. gada 22. decembrī
                  Saistīts ar valdību un piedalās represīvas valsts politikas veidošanā vai vadīšanā.

                              75.

                              Mudenge, Isack Stanilaus Gorerazvo

                  Augstākās un terciārās izglītības ministrs (bijušais ārlietu ministrs), dzimis 1941. gada 17. decembrī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              76.

                              Mugabe, Grace

                  Dzimusi 1965. gada 23. jūlijā
                  Valdības vadītāja sieva un tādējādi saistīta ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              77.

                              Mugabe, Sabina

                     ZANU (PF) Politbiroja vecākā komitejas locekle, dzimusi 1934. gada 14. oktobrī
                  Politbiroja locekle un tādējādi cieši saistīta ar valdību un tās politiku.

                              78.

                              Mugariri, Bothwell

                  Vecākais Policijas komisāra palīgs
                  Drošības spēku loceklis un plašā apmērā atbildīgs par smagu mierīgas pulcēšanās brīvības pārkāpšanu.

                              79.

                              Muguti, Edwin

                  Veselības un bērnu labklājības ministra vietnieks, dzimis 1965. gadā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              80.

                              Mujuru, Joyce Teurai Ropa

                  Viceprezidents (bijušais ūdensresursu un infrastruktūras attīstības ministrs), dzimis 1955. gada 15. aprīlī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              81.

                              Mujuru, Solomon T.R.

                     ZANU (PF) Politbiroja vecākais komitejas loceklis, dzimis 1949. gada 1. maijā
                  Politbiroja loceklis un tādējādi cieši saistīts ar valdību un tās politiku.

                              82.

                              Mumbengegwi, Samuel Creighton

                  Finanšu ministrs (bijušais Valsts ministrs pamatiedzīvotāju un to pilnvarošanas jautājumos), dzimis 1942. gada 23. oktobrī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              83.

                              Mumbengegwi, Simbarashe

                  Ārlietu ministrs, dzimis 1945. gada 20. jūlijā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              84.

                              Murerwa, Herbert Muchemwa

                  Bijušais finanšu ministrs, dzimis 1941. gada 31. jūlijā
                  Bijušais valdības loceklis, kas joprojām cieši saistīts ar valdību.

                              85.

                              Musariri, Munyaradzi

                  Policijas komisāra palīgs
                  Drošības spēku loceklis un plašā apmērā atbildīgs par smagu mierīgas pulcēšanās brīvības pārkāpšanu.

                              86.

                              Mushohwe, Christopher Chindoti

                  Transporta un komunikāciju ministrs (bijušais transporta un komunikāciju ministra vietnieks), dzimis 1954. gada 6. februārī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              87.

                              Mutasa, Didymus Noel Edwin

                  Prezidenta biroja valsts ministrs valsts drošības, zemes reformas un pārcelšanās jautājumos, ZANU (PF) administrācijas sekretārs, dzimis 1935. gada 27. jūlijā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              88.

                              Mutezo, Munacho

                  Ūdensresursu un infrastruktūras attīstības ministrs
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              89.

                                 Mutinhiri, Ambros (pazīstams arī kā Ambrose)

                  Jaunatnes attīstības, dzimumu tiesību un nodarbinātības veicināšanas ministrs, pensionēts brigādes ģenerālis
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              90.

                              Mutinhiri, Tracey

                  Valsts ministre pamatiedzīvotāju un to pilnvarošanas jautājumos (bijusī Senāta priekšsēdētāja vietniece)
                  Valdības locekle un tādējādi saistīta ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              91.

                              Mutiwekuziva, Kenneth Kaparadza

                  Mazo un vidējo uzņēmumu attīstības ministra vietnieks, dzimis 1948. gada 27. maijā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              92.

                              Muzenda, Tsitsi V.

                     ZANU (PF) Politbiroja vecākais komitejas loceklis, dzimis 1922. gada 28. oktobrī
                  Politbiroja loceklis un tādējādi cieši saistīts ar valdību un tās politiku.

                              93.

                              Muzonzini, Elisha

                  Brigādes ģenerālis (bijušais Centrālās izlūkošanas organizācijas ģenerāldirektors), dzimis 1957. gada 24. jūnijā
                  Bijušais drošības spēku loceklis un plašā apmērā atbildīgs par smagu mierīgas pulcēšanās brīvības pārkāpšanu.

                              94.

                              Mzembi, Walter

                  Ūdensresursu un infrastruktūras attīstības ministra vietnieks, dzimis 1964. gada 16. martā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              95.

                              Ncube, Abedinico

                  Civildienesta, nodarbinātības un sociālās labklājības ministra vietnieks (bijušais ārlietu ministra vietnieks), dzimis 1954. gada 13. oktobrī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              96.

                              Ndlovu, Naison K.

                  ZANU (PF) Politbiroja sekretārs ražošanas un nodarbinātības jautājumos, dzimis 1930. gada 22. oktobrī
                  Politbiroja loceklis un tādējādi cieši saistīts ar valdību un tās politiku.

                              97.

                              Ndlovu, Richard

                     ZANU (PF) Politbiroja komisāra vietnieks, dzimis 1942. gada 26. jūnijā
                  Politbiroja loceklis un tādējādi cieši saistīts ar valdību un tās politiku.

                              98.

                              Ndlovu, Sikhanyiso

                  Informācijas un publicitātes valsts ministrs (bijušais augstākās un terciārās izglītības ministrs), dzimis 1949. gada 20. septembrī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              99.

                              Nguni, Sylvester

                  Ekonomiskās attīstības ministrs (bijušais lauksaimniecības ministra vietnieks), dzimis 1955. gada 4. augustā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              100.

                              Nhema, Francis

                  Vides un tūrisma lietu ministrs, dzimis 1959. gada 7. aprīlī.
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              101.

                              Nkomo, John Landa

                  Parlamenta priekšsēdētājs (bijušais īpašo lietu ministrs prezidenta birojā), dzimis 1934. gada 22. augustā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              102.

                              Nyambuya, Michael Reuben

                  Enerģētikas un elektroenerģijas attīstības ministrs (bijušais ģenerālleitnants, gubernators Manicaland provincē), dzimis 1955. gada 23. jūlijā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              103.

                              Nyanhongo, Magadzire Hubert

                  Transporta un komunikāciju ministra vietnieks
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              104.

                              Nyathi, George

                     ZANU (PF) Politbiroja sekretāra vietnieks zinātnes un tehnoloģijas jautājumos
                  Politbiroja loceklis un tādējādi cieši saistīts ar valdību un tās politiku.

                              105.

                              Nyoni, Sithembiso Gile Glad

                  Mazo un vidējo uzņēmumu attīstības un nodarbinātības veicināšanas ministre, dzimusi 1949. gada 20. septembrī
                  Valdības locekle un tādējādi saistīta ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              106.

                              Parirenyatwa, David Pagwese

                  Veselības un bērnu labklājības ministrs (bijušais ministra vietnieks), dzimis 1950. gada 2. augustā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              107.

                              Patel, Khantibhal

                     ZANU (PF) Politbiroja sekretāra vietnieks finanšu jautājumos, dzimis 1928. gada 28. oktobrī
                  Politbiroja loceklis un tādējādi cieši saistīts ar valdību un tās politiku.

                              108.

                              Pote, Selina M.

                     ZANU (PF) Politbiroja sekretāra vietniece dzimumu tiesību un kultūras jautājumos
                  Politbiroja locekle un tādējādi cieši saistīta ar valdību un tās politiku.

                              109.

                              Sakabuya, Morris

                  Pašvaldību, valsts pasūtījuma un pilsētu attīstības ministra vietnieks
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              110.

                              Sakupwanya, Stanley

                     ZANU (PF) Politbiroja sekretāra vietnieks veselības un bērnu labklājības jautājumos
                  Politbiroja loceklis un tādējādi cieši saistīts ar valdību un tās politiku.

                              111.

                              Samkange, Nelson Tapera Crispen

                  Reģiona gubernators Mashonaland West reģionā
                  Saistīts ar valdību un plašā apmērā atbildīgs par smagu cilvēktiesību pārkāpumu aizstāvēšanu.

                              112.

                                 Sandi vai Sachi, E. (?)

                     ZANU (PF) Politbiroja sekretāra vietnieks sieviešu tiesību jautājumos
                  Politbiroja loceklis un tādējādi cieši saistīts ar valdību un tās politiku.

                              113.

                              Savanhu, Tendai

                     ZANU (PF) sekretāra vietnieks transporta un sociālās labklājības jautājumos, dzimis 1968. gada 21. martā
                  Politbiroja loceklis un tādējādi cieši saistīts ar valdību un tās politiku.

                              114.

                                 Sekeramayi, Sydney (pazīstams arī kā Sidney) Tigere

                  Aizsardzības ministrs, dzimis 1944. gada 30. martā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              115.

                              Sekeremayi, Lovemore

                  Galvenā par vēlēšanām atbildīgā amatpersona
                  Saistīts ar valdību un piedalās represīvas valsts politikas veidošanā vai vadīšanā.

                              116.

                              Shamu, Webster

                  Politikas īstenošanas valsts ministrs (bijušais valsts ministrs prezidenta birojā politikas īstenošanas lietās), dzimis 1945. gada 6. jūnijā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu

                              117.

                              Shamuyarira, Nathan Marwirakuwa

                     ZANU (PF) Politbiroja sekretārs informācijas un publicitātes jautājumos, dzimis 1928. gada 29. septembrī
                  Politbiroja loceklis un tādējādi cieši saistīts ar valdību un tās politiku.

                              118.

                              Shiri, Perence

                  Ģenerālis (gaisa spēkos), dzimis 1955. gada 1. novembrī
                  Drošības spēku loceklis un piedalās represīvas valsts politikas veidošanā vai vadīšanā.

                              119.

                              Shumba, Isaiah Masvayamwando

                  Izglītības, sporta un kultūras ministra vietnieks, dzimis 1949. gada 3. janvārī
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              120.

                              Sibanda, Jabulani

                  Bijušais Nacionālās kara veterānu asociācijas priekšsēdētājs, dzimis 1970. gada 31. decembrī
                  Saistīts ar valdību un piedalās represīvas valsts politikas veidošanā vai vadīšanā.

                              121.

                              Sibanda, Misheck Julius Mpande

                  Kabineta sekretārs (amata pārņēmējs no nr. 127 – Charles Utete), dzimis 1949. gada 3. maijā
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              122.

                              Sibanda, Phillip Valerio
                              (pazīstams arī kā Valentine)

                  Zimbabves valsts armijas komandieris, ģenerālleitnants, dzimis 1956. gada 25. augustā
                  Drošības spēku loceklis un piedalās represīvas valsts politikas veidošanā vai vadīšanā.

                              123.

                              Sikosana, Absolom

                     ZANU (PF) Politbiroja sekretārs jaunatnes jautājumos
                  Politbiroja loceklis un tādējādi cieši saistīts ar valdību un tās politiku.

                              124.

                              Stamps, Timothy

                  Padomnieks veselības jautājumos prezidenta birojā, dzimis 1936. gada 15. oktobrī
                  Saistīts ar valdību un piedalās represīvas valsts politikas veidošanā vai vadīšanā.

                              125.

                              Tawengwa, Solomon Chirume

                     ZANU (PF) Politbiroja sekretāra vietnieks finanšu jautājumos, dzimis 1940. gada 15. jūnijā
                  Politbiroja loceklis un tādējādi cieši saistīts ar valdību un tās politiku.

                              126.

                              Udenge, Samuel

                  Valsts ministrs valsts uzņēmumu lietās (bijušais Ekonomiskās attīstības ministra vietnieks)
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              127.

                              Utete, Charles

                  Prezidentālās zemes pārskatīšanas komitejas priekšsēdētājs (bijušais kabineta sekretārs), dzimis 1938. gada 30. oktobrī
                  Saistīts ar valdību un piedalās represīvas valsts politikas veidošanā vai vadīšanā.

                              128.

                              Veterai, Edmore

                  Policijas komisāra vecākais palīgs, Harares daļas komandieris
                  Drošības spēku loceklis un plašā apmērā atbildīgs par smagu mierīgas pulcēšanās brīvības pārkāpšanu.

                              129.

                              Zimonte, Paradzai

                  Cietumu direktors, dzimis 1947. gada 4. martā
                  Drošības spēku loceklis un piedalās represīvas valsts politikas veidošanā vai vadīšanā.

                              130.

                              Zhuwao, Patrick

                  Zinātnes un tehnoloģiju ministra vietnieks (NB. Mugabe māsas dēls)
                  Valdības loceklis un tādējādi saistīts ar darbībām, kas būtiski apdraud demokrātiju, cilvēktiesību ievērošanu un tiesiskumu.

                              131.

                              Zvinavashe, Vitalis

                  Politbirojā, Pamatiedzīvotāju un to pilnvarošanas komitejā, partijā, dzimis 1943. gada 27. septembrī
                  Bijušais drošības spēku loceklis un piedalās represīvas valsts politikas veidošanā vai vadīšanā, kā arī politbiroja loceklis.


title: 2010/302/: Padomes Lēmums ( 2010. gada 10. maijs ) par to, lai noslēgtu Sadarbības memorandu starp Starptautisko Civilās aviācijas organizāciju un Eiropas Kopienu par drošības kontrolēm/pārbaudēm un saistītiem jautājumiem

text:
               28.5.2010

               LV

               Eiropas Savienības Oficiālais Vēstnesis

               L 129/68

         PADOMES LĒMUMS
   (2010. gada 10. maijs)
   par to, lai noslēgtu Sadarbības memorandu starp Starptautisko Civilās aviācijas organizāciju un Eiropas Kopienu par drošības kontrolēm/pārbaudēm un saistītiem jautājumiem
   (2010/302/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 6. punkta a) apakšpunktu un 218. panta 8. punktu,
   ņemot vērā Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Padome 2007. gada 30. novembrī pilnvaroja Komisiju sākt sarunas par nolīgumu starp Eiropas Kopienu un Starptautisko Civilās aviācijas organizāciju (ICAO) par aviācijas drošības kontrolēm/pārbaudēm un saistītiem jautājumiem.

               (2)

               Komisija Savienības vārdā risināja sarunas par sadarbības memorandu (SM) ar ICAO par drošības kontrolēm/pārbaudēm un saistītiem jautājumiem atbilstīgi sarunu norādījumiem, kas izklāstīti I pielikumā Padomes lēmumam, ar kuru Komisiju pilnvaro sākt sarunas, un ad hoc procedūrai, kas izklāstīta minētā lēmuma II pielikumā.

               (3)

               Ņemot vērā tā iespējamo noslēgšanu vēlāk, saskaņā ar Padomes Lēmumu 2009/97/EK (2008. gada 24. jūlijs) par to, lai parakstītu un provizoriski piemērotu Sadarbības memorandu starp Starptautisko Civilās aviācijas organizāciju un Eiropas Kopienu par drošības kontrolēm/pārbaudēm un saistītiem jautājumiem (1), SM tika Kopienas vārdā parakstīts 2008. gada 17. septembrī.

               (4)

               Ņemot vērā Lisabonas līguma stāšanos spēkā 2009. gada 1. decembrī, Eiropas Savienībai būtu jāsniedz paziņojums Starptautiskajai Civilās aviācijas organizācijai par to, ka Eiropas Savienība ir aizstājusi Eiropas Kopienu un ir tās pēctece.

               (5)

               SM būtu jāapstiprina.

               (6)

               SM 6.3. punktā noteikts, ka SM stājas spēkā otrā mēneša pirmajā dienā pēc pēdējā no diviem paziņojumiem, ar ko puses informē viena otru par to, ka ir pabeigtas to attiecīgās iekšējās procedūras. Tādējādi Padomes priekšsēdētājs būtu jāpilnvaro Savienības vārdā sniegt šādu paziņojumu,

         IR PIEŅĒMUSI ŠO LĒMUMU.
   1. pants
   1.   Ar šo Savienības vārdā tiek apstiprināts Sadarbības memorands (SM) starp Starptautisko Civilās aviācijas organizāciju un Eiropas Kopienu par drošības kontrolēm/pārbaudēm un saistītiem jautājumiem.
   2.   SM teksts ir pievienots šim lēmumam (2).
   2. pants
   Ar šo Padomes priekšsēdētājs tiek pilnvarots norīkot personu, kas ir tiesīga sniegt SM 6.3. punktā paredzēto paziņojumu un šādu paziņojumu:

      “Pēc Lisabonas līguma stāšanās spēkā 2009. gada 1. decembrī Eiropas Savienība ir aizstājusi Eiropas Kopienu un ir tās pēctece, un no minētās dienas īsteno visas “Eiropas Kopienas” tiesības un uzņemas visas tās saistības. Tādējādi visas SM tekstā izmantotās atsauces uz Eiropas Kopienu attiecīgos gadījumos jālasa kā atsauces uz “Eiropas Savienību”.”

      Briselē, 2010. gada 10. maijā

            Padomes vārdā –

            priekšsēdētāja

         Á. GONZÁLEZ-SINDE REIG

      (1)  OV L 36, 5.2.2009., 18. lpp.

      (2)  OV L 36, 5.2.2009., 19. lpp.


title: 2011/688/CFSP: Politikas un drošības komitejas Lēmums EULEX KOSOVO/1/2011 ( 2011. gada 14. oktobris ), ar ko pagarina Eiropas Savienības Tiesiskuma misijas Kosovā, EULEX KOSOVO , misijas vadītāja pilnvaru termiņu

text:
               15.10.2011

               LV

               Eiropas Savienības Oficiālais Vēstnesis

               L 270/32

         POLITIKAS UN DROŠĪBAS KOMITEJAS LĒMUMS EULEX KOSOVO/1/2011
   (2011. gada 14. oktobris),
   ar ko pagarina Eiropas Savienības Tiesiskuma misijas Kosovā (1), EULEX KOSOVO, misijas vadītāja pilnvaru termiņu
   (2011/688/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2008/124/KĀDP (2008. gada 4. februāris) par Eiropas Savienības Tiesiskuma misiju Kosovā, EULEX KOSOVO
       (2), un jo īpaši tās 12. panta 2. punktu,
   tā kā:

               (1)

               Saskaņā ar Vienoto rīcību 2008/124/KĀDP Politikas un drošības komiteja (PDK) ir pilnvarota atbilstīgi Līguma 38. pantam pieņemt attiecīgus lēmumus Eiropas Savienības Tiesiskuma misijas Kosovā (EULEX KOSOVO) politiskās kontroles un stratēģiskās virzības nodrošināšanai, tostarp lēmumu iecelt misijas vadītāju.

               (2)

               Padome 2010. gada 8. jūnijā pieņēma Lēmumu 2010/322/KĀDP (3), ar ko pagarina EULEX KOSOVO termiņu līdz 2012. gada 14. jūnijam.

               (3)

               Ar 2010. gada 27. jūlija Lēmumu 2010/431/KĀDP (4), PDK pēc Savienības Augstās pārstāves ārlietās un drošības politikas jautājumos (AP) priekšlikuma iecēla Xavier BOUT DE MARNHAC kungu par EULEX KOSOVO misijas vadītāju no 2010. gada 15. oktobra. Minēto lēmumu piemēro līdz 2011. gada 14. oktobrim.

               (4)

               2011. gada 23. septembrī AP ierosināja pagarināt EULEX KOSOVO misijas vadītāja Xavier BOUT DE MARNHAC kunga pilnvaru termiņu līdz 2012. gada 14. jūnijam,

         IR PIEŅĒMUSI ŠO LĒMUMU.
   1. pants
   Ar šo EULEX KOSOVO misijas vadītāja Xavier BOUT DE MARNHAC kunga pilnvaru termiņš tiek pagarināts līdz 2012. gada 14. jūnijam.
   2. pants
   Šis lēmums stājas spēkā tā pieņemšanas dienā.

      Briselē, 2011. gada 14. oktobrī

            Politikas un drošības komitejas vārdā –

            priekšsēdētājs

         O. SKOOG

      (1)  Saskaņā ar Apvienoto Nāciju Organizācijas Drošības padomes Rezolūciju Nr. 1244 (1999).

      (2)  OV L 42, 16.2.2008., 92. lpp.

      (3)  OV L 145, 11.6.2010., 13. lpp.

      (4)  OV L 202, 4.8.2010., 10. lpp.


title: 2005/629/EK: Komisijas Lēmums (2005. gada 26. augusts) par Zivsaimniecības zinātnes, tehnikas un ekonomikas komitejas izveidošanu

text:
               31.8.2005

               LV

               Eiropas Savienības Oficiālais Vēstnesis

               L 225/18

      KOMISIJAS LĒMUMS

   (2005. gada 26. augusts)
   par Zivsaimniecības zinātnes, tehnikas un ekonomikas komitejas izveidošanu
   (2005/629/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1), jo īpaši tās 33. panta 1. punktu,
   tā kā:

               (1)

               Kopienas režīma ieviešana zivsaimniecībā un akvakultūrā prasa augsti kvalificēta zinātniskā personāla palīdzību, jo īpaši jūras un zvejniecības bioloģijā, zvejniecības tehnoloģijā, zivsaimniecības ekonomikā vai tamlīdzīgās disciplīnās, vai arī sakarā ar pētījumiem un datu vākšanu zvejniecības un akvakultūras jomās.

               (2)

               Šādu palīdzību sniegs pastāvīga Zivsaimniecības zinātnes, tehnikas un ekonomikas komiteja (STECF), kas tiks izveidota Komisijas ietvaros.

               (3)

               Saskaņā ar Regulas Nr. 2371/2002 33. panta noteikumiem Komisijai ar STECF regulāri jāapspriežas par jautājumiem, kas attiecas uz ūdeņu dzīvo resursu saglabāšanu un pārvaldību, ieskaitot bioloģiskos, ekonomiskos, vides, sociālos un tehniskos apsvērumus, un tai arī jāņem vērā komitejas ieteikumi, saskaņā ar šo regulu izvirzot priekšlikumus par zivsaimniecības pārvaldību.

               (4)

                  STECF ieteikumi attiecībā uz jautājumiem, kas saistīti ar zivsaimniecību, jābalsta uz izcilības, neatkarības, objektivitātes un pārredzamības principiem.

               (5)

               Ir būtiski svarīgi, lai STECF plaši izmantotu neatkarīgu ekspertu pieredzi kā Kopienā, tā arī ārpus tās, lai spētu atbildēt uz īpašiem jautājumiem.

               (6)

               Ņemot vērā veicamo pārmaiņu skaitu un nozīmi, Komisijas 1993. gada 19. novembra Lēmums 93/619/EK, ar ko izveido Zivsaimniecības zinātnes, tehnikas un ekonomikas komiteju (2), ir jāatceļ,

         IR PIEŅĒMUSI ŠĀDU LĒMUMU.
   1. pants
   Komitejas izveidošana
   Ar šo tiek izveidota Zivsaimniecības zinātnes, tehnikas un ekonomikas komiteja, turpmāk tekstā – STECF.
   2. pants

      STECF loma
   1.   Komisija regulāri vai tad, kad tas tiek uzskatīts par nepieciešamu, pieprasīs no STECF ieteikumus atzinumu veidā par jautājumiem, kas minēti Regulas (EK) Nr. 2371/2002 33. panta 1. punktā. Komisija var pieprasīt šāda atzinuma pieņemšanu noteiktā laika posmā.
   2.   STECF pēc savas ierosmes var sniegt atzinumus Komisijai par jautājumiem, kas ietverti Regulas (EK) Nr. 2371/2002 33. panta 1. punktā.
   3.   STECF izstrādā gadskārtēju ziņojumu par:

               a)

               situāciju zivsaimniecības resursos, kuri attiecināmi uz Eiropas Kopienu;

               b)

               šo zivsaimniecības resursu ekonomisko iespaidu;

               c)

               zvejniecības darbību attīstību, atsaucoties uz bioloģiskajiem, ekoloģiskajiem, tehniskajiem un ekonomiskajiem faktoriem;

               d)

               citiem ekonomiskajiem faktoriem, kas ietekmē zivsaimniecību.

         3. pants
   Struktūra
   1.   STECF sastāvā ir vismaz 30 locekļi, bet ne vairāk par 35 locekļiem.
   2.   STECF locekļi ir zinātnes eksperti jūras bioloģijas, jūras ekoloģijas, zivsaimniecības zinātnes, vides saglabāšanas, iedzīvotāju dinamikas, statistikas, zvejas rīku tehnoloģijas, akvakultūras un zivsaimniecības un akvakultūras ekonomikas jomās.
   4. pants

      STECF locekļu iecelšana un rezerves saraksta sastādīšana
   1.   Komisija STECF locekļus ieceļ no piemērotu kandidātu saraksta. Sarakstu izveido pēc tam, kad Eiropas Savienības Oficiālajā Vēstnesī un Komisijas tīmekļa vietnē ir publicēts uzaicinājums izteikt ieinteresētību.
   2.   STECF locekļus ieceļ, pamatojoties uz to pieredzi un saskaņā ar ģeogrāfisko sadalījumu, kas ataino zinātnisko jautājumu un koncepciju dažādību Kopienā.
   3.   STECF komitejas locekļu sarakstu publicē Eiropas Savienības Oficiālajā Vēstnesī un kopā ar katra komitejas locekļa īsu dzīves aprakstu to publicē arī Komisijas tīmekļa vietnē.
   4.   Kandidātus, kas tiek uzskatīti par pieņemamiem STECF, bet kuri nav iecelti, iekļauj rezerves sarakstā. Komisija var izmantot rezerves sarakstu, meklējot piemērotus kandidātus to STECF locekļu aizvietošanai, kuri atstāj darbu komisijā saskaņā ar 6. panta 3. punkta noteikumiem.
   5.   Rezerves sarakstu publicē Eiropas Savienības Oficiālajā Vēstnesī un tas ir pieejams arī Komisijas tīmekļa vietnē.
   5. pants
   Priekšsēdētāja un priekšsēdētāja vietnieku vēlēšanas

      STECF no saviem locekļiem uz trim gadiem ievēl priekšsēdētāju un divus priekšsēdētāja vietniekus. STECF priekšsēdētāju un priekšsēdētāja vietniekus nevar ievēlēt tajā pašā amatā vairāk nekā divus amata periodus pēc kārtas.
   6. pants
   Amata pilnvaru laiks
   1.   STECF locekļa amata pilnvaru laiks ir trīs gadi, ko var pagarināt vēl uz trim gadiem.
   2.   Pēc trīs gadu posma beigām priekšsēdētājs, priekšsēdētāja vietnieki un STECF locekļi paliek amatā līdz to aizvietošanai vai amata pilnvaru termiņa pagarināšanai.
   3.   Ja STECF loceklis aktīvi nepiedalās komitejas darbā, ja tam rodas interešu konflikts vai viņš vēlas atkāpties, Komisija var izbeigt šā locekļa līdzdalību komitejas darbā.
   7. pants
   Neatkarīgie eksperti
   Ar Komisijas piekrišanu STECF var uzaicināt ekspertus, kuri nav STECF locekļi, bet kuriem ir atbilstošas zināšanas un pieredze, lai tie dotu savu ieguldījumu komitejas darbā.
   8. pants
   Darba grupas
   Ar Komisijas apstiprinājumu STECF var izveidot īpašas darba grupas skaidri noteiktu uzdevumu veikšanai. Darba grupas ir neatkarīgi eksperti un vismaz divi STECF locekļi. Tās noteiktā laikā informē STECF par savu darbību.
   9. pants
   Atlīdzinājumi un pabalsti
   1.   STECF locekļi un neatkarīgie eksperti saņem atalgojumu par piedalīšanos komitejas sanāksmēs un darba grupās, kā arī par darbu īpaša ziņotāja statusā par konkrētu jautājumu, kā paredzēts pielikumā.
   2.   Ceļojuma un uzturēšanās izdevumus STECF locekļiem un neatkarīgajiem ekspertiem apmaksā Komisija.
   10. pants

      STECF un Komisijas attiecības
   1.   Komisija apstiprina un sasauc STECF un tās darba grupu sanāksmes.
   2.   Komisija var piedalīties STECF un tās darba grupu sanāksmēs.
   3.   Komisija var uzaicināt piedalīties STECF un tās darba grupu sanāksmēs ekspertus, kas nav STECF locekļi.
   11. pants
   Reglaments
   1.   Ar Komisijas atļauju STECF pieņem savu reglamentu. Reglaments nodrošina, ka STECF pilda savus pienākumus saskaņā ar izcilības, neatkarības un pārskatāmības principiem, tajā pašā laikā ņemot vērā likumīgās prasības par nodokļu slepenības un komercnoslēpumu saglabāšanu.
   2.   Reglamentā īpaši iekļauj:

               a)

                  STECF priekšsēdētāja un priekšsēdētāja vietnieku ievēlēšanu;

               b)

               procedūras, kas paredz:

                           i)

                           ieteikumu pieprasījumu apstrādi;

                           ii)

                           atzinumu pieņemšanu normālos apstākļos un, ja jautājums ir īpaši steidzams – arī ar paātrinātu un rakstisku procedūru sarakstes veidā;

               c)

               darba grupu veidošanu un organizāciju, darba grupu priekšsēdētāju iecelšanu un to uzdevumu noteikšanu;

               d)

               sanāksmju protokolu sagatavošanu, ieskaitot to viedokļu atspoguļošanu, kas atšķiras no pieņemtajiem uzskatiem;

               e)

               neatkarīgo ekspertu lomas noteikšanu;

               f)

               ziņotāju iecelšanu un to uzdevumu noteikšanu;

               g)

               zinātnisko atziņu un procedūru formu un saturu, lai nodrošinātu un uzlabotu to saskaņošanu;

               h)

                  STECF locekļu un neatkarīgo ekspertu atbildību un pienākumus attiecībā uz ārējiem sakariem;

               i)

                  STECF pārstāvēšanu Zivsaimniecības un akvakultūras padomdevēju komitejā (ACFA);

               j)

                  STECF locekļu līdzdalību reģionālajās padomdevēju komitejās (RAC).

         3.   Reglamentu publicē Komisijas tīmekļa vietnē.
   12. pants
   Lēmumi un atzinumi
   1.   STECF pieņem lēmumu ar sanāksmē klātesošo locekļu vairākumu. Lēmumus un atzinumus var pieņemt tikai tad, ja 70 % STECF locekļu ir nobalsojuši vai atturējušies no balsojuma.
   2.   Pamatotus mazākuma viedokļus iekļauj STECF atzinumā, uzrādot to autorus.
   3.   STECF atzinumus nekavējoties publicē Komisijas tīmekļa vietnē, ja tas nav pretrunā ar komercnoslēpuma prasībām.
   13. pants
   Neatkarība
   1.   STECF locekļus ieceļ un neatkarīgos ekspertus uzaicina atbilstoši to personiskajām spējām. Tie savus pienākumus nevar nodot citiem.
   2.   STECF locekļi un neatkarīgie eksperti darbojas neatkarīgi no dalībvalstīm vai ieinteresētajām pusēm. Tie deklarē apņēmību darboties sabiedrības interesēs un paziņo par interešu konflikta iespējamību vai neiespējamību, vai arī kaut kādu citu interesi, kas varētu ietekmēt to neatkarību. Paziņojumus sniedz rakstveidā un tiem ir jābūt publiski pieejamiem. STECF locekļiem katru gadu jāsniedz savas darbības deklarācijas.
   3.   STECF locekļi un neatkarīgie eksperti pirms katras STECF vai darba grupu sanāksmes paziņo par savām īpašajām interesēm, kas var tikt uzskatītas par to neatkarību ierobežojošām konkrētos darba kārtības jautājumos.
   14. pants
   Slepenība
   1.   STECF locekļi un neatkarīgie eksperti nesniedz nekādu informāciju, kas iegūta STECF vai darba grupu darbības rezultātā un kura atšķiras no STECF oficiālā atzinuma.
   2.   Ja Komisija informē STECF, ka pieprasītais atzinums ir slepens, tad šajā darba grupā piedalās tikai STECF un Komisijas pārstāvji.
   15. pants

      STECF sekretariāts
   1.   Komisija nodrošina sekretariātu STECF un tās darba grupām.
   2.   Sekretariāts atbild par tehnisko un administratīvo palīdzību un koordināciju, lai veicinātu STECF veiksmīgu darbību un organizētu darba grupu sanāksmes.
   3.   Vajadzības gadījumā sekretariāts koordinē STECF un tās darba grupu darbību ar citu Kopienas un starptautisko iestāžu darbībām.
   16. pants
   Nobeiguma noteikumi
   1.   Ar šo tiek atcelts Lēmums 93/619/EK.
   2.   STECF locekļi, kas ir iecelti saskaņā ar Lēmuma 93/619/EK 1. pantu, paliek savos komitejas locekļu amatos kā komitejas locekļi, kas amatā iecelti ar pašreizējo Komisijas lēmumu, kamēr saskaņā ar šā lēmuma 3. pantu netiks iecelti jauni STECF locekļi.
   3.   Ar attiecīgām pārmaiņām 5. panta noteikumus piemēro arī pēc šā panta 2. punktā minētā komitejas locekļu pilnvaru termiņa beigām.
   4.   Lēmumu 93/619/EK atceļ dienā, kad sanāk ar šo lēmumu nodibinātā komiteja.

      Briselē, 2005. gada 26. augustā

            Komisijas vārdā —

            Komisijas loceklis

         Joe BORG

      (1)  OV L 358, 31.12.2002., 59. lpp.

      (2)  OV L 297, 2.12.1993., 25. lpp.

      PIELIKUMS
      ATLĪDZĪBA

         STECF locekļi un neatkarīgie eksperti par savu darbību STECF saņem šādu atlīdzību:

                  —

                  Dalība STECF sanāksmēs un darba grupās

                              (EUR par pilnu darba dienu)

                                 STECF sanāksmes

                              Darba grupas

                              Priekšsēdētājs

                              300

                              300

                              Priekšsēdētāja vietnieks (1)

                              300

                              0

                              Citi dalībnieki

                              250

                              250

                        Ja dalība notiek tikai no rīta vai pēcpusdienā, atalgojums sastāda 50 % no pilnas dienas atlīdzības.

                  —

                  Ziņojumi

                              (EUR)

                                 STECF plenārsēdēs vai sarakstē sniegtie atzinumi (2)

                              Iepriekšējie ziņojumi (3) pirms STECF un darba grupu sanāksmēm

                              Ziņotājs

                              300

                              300 (4)

         (1)  Paredzēti tikai STECF sanāksmēm.

         (2)  Vienreizēja atlīdzība par atzinuma izstrādi.

         (3)  Kopsavilkumi, izpētes un pamata informācija.

         (4)  Atlīdzību izmaksā 15 dienu laikā atkarībā no laika posma, ko nosaka Komisija iepriekšējā rakstiskā nolīgumā. Tomēr Komisija vajadzības gadījumā var pagarināt nepieciešamo dienu skaitu.


title: Padomes Lēmums (KĀDP) 2016/368 (2016. gada 14. marts), ar kuru groza Kopējo nostāju 2002/402/KĀDP, ar ko paredz ierobežojošus pasākumus pret organizācijas Al-Qaida locekļiem un citām personām, grupām, uzņēmumiem un vienībām, kuras saistītas ar tiem

text:
               15.3.2016

               LV

               Eiropas Savienības Oficiālais Vēstnesis

               L 68/17

         PADOMES LĒMUMS (KĀDP) 2016/368
   (2016. gada 14. marts),
   ar kuru groza Kopējo nostāju 2002/402/KĀDP, ar ko paredz ierobežojošus pasākumus pret organizācijas Al-Qaida locekļiem un citām personām, grupām, uzņēmumiem un vienībām, kuras saistītas ar tiem
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2002. gada 27. maijā pieņēma Kopējo nostāju 2002/402/KĀDP (1).

               (2)

               Apvienoto Nāciju Organizācijas Drošības padome 2015. gada 17. decembrī pieņēma Rezolūciju (ANO DPR) 2253 (2015) (“ANO DPR 2253 (2015)”), kurā atkārtoti pauda nepārprotamu nosodījumu Irākas un Levantes Islāma valstij (ISIL, pazīstama arī kā Da'esh), Al-Qaida un saistītām personām, grupām, uzņēmumiem un vienībām par nerimstošiem un daudzkārtējiem krimināliem terora aktiem ar mērķi nogalināt nevainīgus civiliedzīvotājus un citus upurus, iznīcināt mantu un lielā mērā apdraudēt stabilitāti.

               (3)

               Šajā sakarā ANO DPR 2253 (2015) tika atgādināts, ka ISIL (Da'esh) ir no Al-Qaida atšķēlusies grupa un ka ikviena persona, grupa, uzņēmums vai vienība, kas atbalsta ISIL (Da'esh) vai Al-Qaida, var tikt iekļauta Apvienoto Nāciju Organizācijas sarakstos.

               (4)

               ANO DPR 2253 (2015) tika pausts aicinājums dalībvalstīm nogriezt līdzekļu un citu finanšu aktīvu un saimniecisko resursu plūsmas personām un vienībām, kas minētas pret ISIL (Da'esh) un Al-Qaida vērsto sankciju sarakstā, kā prasīts rezolūcijas 2. punkta a) apakšpunktā un ņemot vērā attiecīgās Finanšu darījumu darba grupas rekomendācijas un starptautiskos standartus.

               (5)

               Savienības īstenošanas pasākumi ir izklāstīti Padomes Regulā (EK) Nr. 881/2002 (2).

               (6)

               Būtu attiecīgi jāgroza Kopējā nostāja 2002/402/KĀDP,

         IR PIEŅĒMUSI ŠO LĒMUMU.
   1. pants
   Ar šo Kopējo nostāju 2002/402/KĀDP groza šādi:

               1)

               nosaukumu aizstāj ar šādu:
               “Padomes Kopējā nostāja 2002/402/KĀDP (2002. gada 27. maijs), ar ko paredz ierobežojošus pasākumus pret organizāciju ISIL (Da'esh) un Al-Qaida locekļiem un citām personām, grupām, uzņēmumiem un vienībām, kuras saistītas ar tiem”;

               2)

               iekļauj šādu apsvērumu:

                           “(9)

                           ANODP Rezolūcijā 2253 (2015) tika pausts aicinājums dalībvalstīm nogriezt līdzekļu un citu finanšu aktīvu un saimniecisko resursu plūsmas personām un vienībām, kas minētas pret ISIL (Da'esh) un Al-Qaida vērsto sankciju sarakstā, kā prasīts rezolūcijas 2. punkta a) apakšpunktā un ņemot vērā attiecīgās Finanšu darījumu darba grupas rekomendācijas un starptautiskos standartus.”;

               3)

               Kopējās nostājas 9. apsvērumu pārnumurē par 10. apsvērumu;

               4)

               Kopējās nostājas 1. pantu aizstāj ar šādu:
               “1. pants
               Šī kopējā nostāja attiecas uz organizāciju ISIL (Da'esh) un Al-Qaida locekļiem, kā arī personām, grupām, uzņēmumiem un vienībām:

                           a)

                           kuras ir saistītas ar organizāciju ISIL (Da'esh) un Al-Qaida locekļiem, ieskaitot tos, kas:

                                       i)

                                       piedalās tādu aktu vai darbību finansēšanā, plānošanā, veicināšanā, gatavošanā vai izdarīšanā, ko veic saistībā ar tiem, to vārdā, to uzdevumā vai to atbalstam;

                                       ii)

                                       piegādā, pārdod vai nodod tiem ieročus un saistītus materiālus;

                                       iii)

                                       vervē vai citādi atbalsta aktus vai darbības, ko veic

                              Al-Qaida, ISIL (Da'esh) vai jebkāda to šūna, filiāle, atšķēlusies grupa vai atvasinājums;

                           b)

                           kuras tieši vai netieši pieder vai ko tieši vai netieši kontrolē jebkāda persona, grupa, uzņēmums vai vienība, kas saistīta ar Al-Qaida vai ISIL (Da'esh), vai kuras tās kā citādi atbalsta;

                     kā minēts sarakstā, kurš sagatavots atbilstīgi ANODP Rezolūcijām 1267 (1999), 1333 (2000) un 2253 (2015) un kurš regulāri jāatjaunina komitejai, kas izveidota saskaņā ar ANODP Rezolūciju 1267 (1999).”;

               5)

               Kopējās nostājas 2. pantu aizstāj ar šādu:
               “2. pants
               1.   Dalībvalstu valstspiederīgajiem vai no dalībvalstu teritorijām, vai izmantojot kuģus, kuri kuģo ar dalībvalstu karogu, vai dalībvalstu gaisa kuģus, ir aizliegts pārdot, piegādāt, nodot vai eksportēt 1. panta a) un b) apakšpunktā minētajām personām, grupām, uzņēmumiem un vienībām bruņojumu un ar to saistītus visu veidu materiālus, tostarp ieročus un munīciju, militāros transportlīdzekļus un ekipējumu, paramilitāro ekipējumu un visa minētā rezerves daļas neatkarīgi no tā, vai to izcelsme ir vai nav dalībvalstu teritorijās.
               2.   Ir aizliegts:

                           a)

                           tieši vai netieši 1. panta a) un b) apakšpunktā minētajām personām, grupām, uzņēmumiem un vienībām sniegt tehnisko palīdzību, starpniecības pakalpojumus un citus pakalpojumus, kas saistīti ar militārām darbībām un ar bruņojuma un ar to saistītu visu veidu materiālu, tostarp ieroču un munīcijas, militāro transportlīdzekļu un ekipējuma, paramilitārā ekipējuma un visa minētā rezerves daļu, piegādi, ražošanu, apkopi un izmantošanu;

                           b)

                           tieši vai netieši 1. panta a) un b) apakšpunktā minētajām personām, grupām, uzņēmumiem un vienībām sniegt finansējumu vai finansiālu palīdzību saistībā ar militārām darbībām, jo īpaši dotācijas, aizdevumus un eksporta kredītu apdrošināšanu, kā arī apdrošināšanu un pārapdrošināšanu bruņojuma un saistītu materiālu pārdošanai, piegādei, nodošanai vai eksportam, vai saistītas tehniskas palīdzības, starpniecības pakalpojumu un citu pakalpojumu sniegšanai;

                           c)

                           apzināti un tīši piedalīties darbībās, kuru mērķis ir apiet šā punkta a) vai b) apakšpunktā minētos aizliegumus vai kuru rezultātā šie aizliegumi tiek apieti.”;

               6)

               Kopējās nostājas 3. pantu aizstāj ar šādu:
               “3. pants
               1.   Tiek iesaldēti visi līdzekļi un saimnieciskie resursi, kas ir kādas 1. pantā minētas fiziskas personas, vienības, struktūras vai grupas, tostarp trešās personas, kas rīkojas to vārdā vai uzdevumā, tiešā vai netiešā īpašumā, valdījumā, turējumā vai kontrolē.
               2.   Nekādi līdzekļi vai saimnieciskie resursi netiek padarīti tieši vai netieši pieejami personām, grupām, uzņēmumiem un vienībām, kas minētas sarakstā, kurš sagatavots, ievērojot ANODP Rezolūcijas 1267 (1999), 1333 (2000) un 2253 (2015), vai to labā.”

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 14. martā

            Padomes vārdā –

            priekšsēdētāja

         F. MOGHERINI

      (1)  Padomes Kopējā nostāja 2002/402/KĀDP (2002. gada 27. maijs), ar ko paredz ierobežojošus pasākumus pret organizācijas Al-Qaida locekļiem un citām personām, grupām, uzņēmumiem un vienībām, kuras saistītas ar tiem (OV L 139, 29.5.2002., 4. lpp.).

      (2)  Padomes Regula (EK) Nr. 881/2002 (2002. gada 27. maijs), ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu (OV L 139, 29.5.2002., 9. lpp.).


title: Padomes Lēmums (2015. gada 11. maijs), ar ko ieceļ un nomaina Eiropas Profesionālās izglītības attīstības centra valdes locekļus

text:
               20.5.2015

               LV

               Eiropas Savienības Oficiālais Vēstnesis

               C 165/2

         PADOMES LĒMUMS
   (2015. gada 11. maijs),
   ar ko ieceļ un nomaina Eiropas Profesionālās izglītības attīstības centra valdes locekļus
   (2015/C 165/03)
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru (1), un jo īpaši tās 4. pantu,
   ņemot vērā Padomei iesniegtās Komisijas izvirzītās kandidatūras valdes locekļu darba ņēmēju organizāciju pārstāvju kategorijā,
   tā kā:

               (1)

               Ar 2012. gada 16. jūlija Lēmumu (2) Padome iecēla Eiropas Profesionālās izglītības attīstības centra valdes locekļus uz laikposmu no 2012. gada 18. septembra līdz 2015. gada 17. septembrim.

               (2)

               Centra valdē ir atbrīvojusies Vācijas locekļa vieta darba ņēmēju pārstāvju kategorijā,

         IR PIEŅĒMUSI ŠO LĒMUMU.
   Vienīgais pants
   Ar šo turpmāk minētā persona tiek iecelta par Eiropas Profesionālās izglītības attīstības centra valdes locekli uz atlikušo pilnvaru laiku līdz 2015. gada 17. septembrim:

      DARBA ŅĒMĒJU ORGANIZĀCIJU PĀRSTĀVJI

               VĀCIJA

                  Mario PATUZZI kungs

      Briselē, 2015. gada 11. maijā

            Padomes vārdā –

            priekšsēdētājs

         J. DŪKLAVS

      (1)  OV L 39, 13.2.1975., 1. lpp. Regulā jaunākie grozījumi izdarīti ar Regulu (EK) Nr. 2051/2004 (OV L 355, 1.12.2004., 1. lpp.).

      (2)  OV C 228, 31.7.2012., 3. lpp.


title: Padomes lēmums (1998. gada 22. jūnijs) par Savstarpējās atzīšanas nolīguma noslēgšanu starp Eiropas Kopienu un Amerikas Savienotajām Valstīm

text:
Svarīgs juridisks paziņojums

|

31999D0078

Oficiālais Vēstnesis L 031 , 04/02/1999 Lpp. 0001 - 0002

		Padomes lēmums(1998. gada 22. jūnijs)par Savstarpējās atzīšanas nolīguma noslēgšanu starp Eiropas Kopienu un Amerikas Savienotajām Valstīm(1999/78/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 228. panta 2. punkta pirmo teikumu un 3. punkta pirmo daļu, kā arī 228. panta 4. punktu,ņemot vērā Komisijas priekšlikumu,tā kā 1998. gada 18. maijā Londonā parakstītais Savstarpējās atzīšanas nolīgums starp Eiropas Kopienu un Amerikas Savienotajām Valstīm ir apspriests un tas ir jāapstiprina;tā kā atsevišķi īstenošanas uzdevumi ir uzticēti ar Nolīgumu izveidotajai Apvienotajai komitejai, un jo īpaši pilnvaras grozīt atsevišķus tā nozaru pielikumu aspektus;tā kā jānosaka atbilstošas iekšējās procedūras, lai nodrošinātu pienācīgu Nolīguma darbību, un tā kā Komisija jāpilnvaro veikt atsevišķus tehniskus Nolīguma grozījumus un pieņemt konkrētus lēmumus par tā īstenošanu,IR PIEŅĒMUSI ŠO LĒMUMU.1. pantsSavstarpējās atzīšanas nolīgums starp Eiropas Kopienu un Amerikas Savienotajām Valstīm, ieskaitot tā pielikumus, ir apstiprināts Kopienas vārdā.Nolīguma un tā pielikumu teksts ir pievienots šim lēmumam.2. pantsPadomes priekšsēdētājs Kopienas vārdā nosūta Nolīguma 21. panta 1. punktā sniegto vēstuli [1].3. pants1. Nolīguma 14. pantā paredzētajā Apvienotajā komitejā un Apvienotajās nozaru komitejās, kas izveidotas ar nozaru pielikumiem, Kopienu pārstāv Komisija, kurai palīdz īpaša Padomes iecelta komiteja. Komisija pēc apspriešanās ar šo īpašo komiteju veiks iecelšanu amatā, sniegs paziņojumus, veiks informācijas apmaiņu un izskatīs pārbaudes pieprasījumus, kā minēts Nolīguma 10. panta b) punktā, 12., 13. pantā un 14. panta 2. punktā, tā nozaru pielikumu attiecīgajos noteikumos.2. Kopienas nostāju attiecībā uz Apvienotās komitejas vai attiecīgajā gadījumā Apvienoto nozaru komiteju lēmumiem nosaka, ņemot vērā nozaru pielikumu grozījumus (Nolīguma 14. panta 4. punkta b) apakšpunkts, 7., 8. un 9. pants, kā arī tā nozaru pielikumu attiecīgie noteikumi) un Komisijas veikto atbilstības pārbaudi saskaņā ar nolīguma 7. panta d) punktu, pēc apspriešanās ar šā panta 1. punktā minēto komiteju.3. Visos pārējos gadījumos Kopienas nostāju Apvienotajā komitejā vai Apvienotajās nozaru komitejās nosaka Padome ar kvalificētu balsu vairākumu pēc Komisijas priekšlikuma. Tāda pati procedūra attiecas uz Kopienas pieņemtajiem lēmumiem atbilstīgi Nolīguma 16. un 21. pantam.Luksemburgā, 1998. gada 22. jūnijāPadomes vārdā —priekšsēdētājsJ. Battle[1] Nolīguma spēkā stāšanās datumu publicē Eiropas Kopienu Oficiālajā Vēstnesī.--------------------------------------------------


title: Komisijas Lēmums (2015. gada 17. jūnijs), ar kuru izveido Komisijas ekspertu grupu “platforma labas nodokļu pārvaldības, agresīvas nodokļu plānošanas un nodokļu dubultas uzlikšanas jautājumos” un aizstāj Lēmumu C(2013) 2236

text:
               23.6.2015

               LV

               Eiropas Savienības Oficiālais Vēstnesis

               C 206/5

         KOMISIJAS LĒMUMS
   (2015. gada 17. jūnijs),
   ar kuru izveido Komisijas ekspertu grupu “platforma labas nodokļu pārvaldības, agresīvas nodokļu plānošanas un nodokļu dubultas uzlikšanas jautājumos” un aizstāj Lēmumu C(2013) 2236
   (2015/C 206/04)
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Ar savu 2012. gada 6. decembra paziņojumu (1) Komisija iesniedza rīcības plānu, kā pastiprināt cīņu pret krāpšanu nodokļu jomā un izvairīšanos no nodokļu maksāšanas. Paziņojumam bija pievienoti divi ieteikumi – viens attiecas uz nodokļu agresīvu plānošanu (2), otrs attiecas uz pasākumiem, kuru mērķis ir mudināt trešās valstis piemērot labas pārvaldības obligātos standartus nodokļu lietās (3).

               (2)

               Ar Komisijas Lēmumu C(2013) 2236 (4) tika izveidota platforma labas nodokļu pārvaldības, agresīvas nodokļu plānošanas un nodokļu dubultas uzlikšanas jautājumos (platforma) – Komisijas ekspertu grupa, kuras nolūks ir pārskatīt panākumus, kas gūti saistībā ar vairākiem pasākumiem, tostarp 2012. gada rīcības plānu, kā pastiprināt cīņu pret krāpšanu nodokļu jomā un izvairīšanos no nodokļu maksāšanas, kā arī divu minēto ieteikumu īstenošanā. Paziņojumā par nodokļu dubulto uzlikšanu vienotajā tirgū (5) Komisija secināja, ka tā izvērtēs potenciālos ieguvumus, ko radīs ES foruma izveide nodokļu dubultās uzlikšanas jautājumā. Ņemot vērā to, ka nodokļu dubultā neuzlikšana un nodokļu dubultā uzlikšana bieži ir savstarpēji saistītas, tika uzskatīts par lietderīgu platformas ietvaros risināt arī jautājumu par nodokļu dubulto uzlikšanu, un tā tas ir joprojām.

               (3)

               Eiropas Parlaments (6) un Eiropas Savienības Padome (7) ir aicinājuši turpināt centienus, lai apkarotu krāpšanu nodokļu jomā un izvairīšanos no nodokļu maksāšanas.

               (4)

               Platforma ir izrādījusies lietderīga, sniedzot atsauksmes jomās, par kurām notika apspriedes platformas ietvaros. Komisija 2015. gada 18. martā pieņēma dokumentu kopumu par nodokļu pārredzamību (8). Komisija 2015. gada 17. jūnijā pieņēma paziņojumu par taisnīgāku uzņēmumu ienākuma nodokļa sistēmu Savienībā (9) (2015. gada rīcības plāns), kur tā ziņoja par 2012. gada ieteikumu piemērošanu, izmantojot platformas sniegtās atsauksmes. Minētajā paziņojumā Komisija paziņoja, ka tiks pagarināts platformas pilnvaru termiņš, paplašināta tās darbības joma un uzlabotas tās darba metodes.

               (5)

               Ņemot vērā nodokļu pārredzamības un taisnīgas nodokļu sistēmas programmas izstrādi, kā noteikts abos minētajos Komisijas 2015. gada paziņojumos, ir lietderīgi pārskatīt platformas uzdevumus un darbību.

               (6)

               Platformai būtu jānodrošina dialogs, daloties pieredzē un zināšanās un uzklausot visu ieinteresēto personu viedokļus.

               (7)

               Platformas vadība būtu jāuzņemas Komisijas pārstāvim, un tajā jāpiedalās dalībvalstu nodokļu iestāžu pārstāvjiem, organizācijām, kuras pārstāv uzņēmējus vai pilsonisko sabiedrību, un nodokļu speciālistiem. Nepārtrauktības nodrošināšanas nolūkā ir vēlams, ka pašreizējiem platformas locekļiem, kas iecelti uz Komisijas Lēmuma C(2013) 2236 piemērošanas laikposmu, būtu jāpaliek amatā līdz savu pilnvaru beigām 2016. gada 22. aprīlī.

               (8)

               Būtu jāizstrādā noteikumi par platformas locekļiem pieejamās informācijas izpaušanu.

               (9)

               Personas dati būtu jāapstrādā saskaņā ar Eiropas Parlamenta un Padomes Regulu (EK) Nr. 45/2001 (10).

               (10)

               Lēmums C(2013) 2236 būtu jāatceļ,

         IR NOLĒMUSI ŠĀDI.
   1. pants
   Priekšmets
   Ar šo izveido ekspertu grupu “platforma labas nodokļu pārvaldības, agresīvas nodokļu plānošanas un nodokļu dubultas uzlikšanas jautājumos” (platforma).
   2. pants
   Uzdevumi
   Platformas uzdevumi ir šādi:

               a)

               veicināt uzņēmumu, pilsoniskās sabiedrības un valstu nodokļu iestāžu ekspertu apspriedes par jautājumiem saistībā ar labu pārvaldību nodokļu lietās, nodokļu agresīvu plānošanu un nodokļu dubulto uzlikšanu;

               b)

               sniegt Komisijai informāciju, kas ir būtiska, lai noteiktu prioritātes a) punktā minētajās jomās un izvēlētos piemērotus līdzekļus un instrumentus panākumu gūšanai šajās jomās;

               c)

               sekmēt Komisijas 2015. gada 18. marta un 2015. gada 17. jūnija paziņojumu labāko iespējamo piemērošanu un īstenošanu, apzinot tehniskus un praktiskus jautājumus, kas varētu būt svarīgi šajās jomās, kā arī iespējamos risinājumus;

               d)

               apspriest nodokļu iestāžu, kā arī uzņēmumu, pilsoniskās sabiedrības un nodokļu speciālistu sniegtās praktiskās atziņas un izvērtēt iespējamos risinājumus, lai efektīvāk risinātu pašreizējās, ar nodokļu dubulto uzlikšanu saistītās problēmas, kas traucē iekšējā tirgus raitu darbību.

         Šajā lēmumā jēdziens “laba pārvaldība nodokļu lietās” aptver pārredzamību, informācijas apmaiņu un nodokļu taisnīgu konkurenci.
   3. pants
   Apspriešanās
   Komisija drīkst apspriest ar platformu jebkuru jautājumu, kas attiecas uz labu pārvaldību nodokļu lietās, nodokļu agresīvu plānošanu, nodokļu dubulto uzlikšanu un turpmākajiem pasākumiem pēc 2015. gada rīcības plāna.
   4. pants
   Dalībnieki un to iecelšana
   1.   Platformā ir ne vairāk kā 43 locekļi.
   2.   Platformas locekļi ir:

               a)

               nodokļu iestādes no dalībvalstīm;

               b)

               ne vairāk kā piecpadsmit organizācijas, kuras pārstāv uzņēmējus, pilsonisko sabiedrību un nodokļu speciālistus, kas ir kompetenti 2. pantā minētajos jautājumos.

         3.   Katras dalībvalsts nodokļu iestādes vienu pārstāvi izraugās no to ierēdņu vidus, kuri risina ar nodokļu uzlikšanu pārrobežu mērogā saistītos jautājumus un galvenokārt pievēršas agresīvas nodokļu plānošanas apkarošanai.
   4.   Pašreizējie platformas locekļi paliek amatā līdz 2016. gada 22. aprīlim. Pēc uzaicinājuma iesniegt pieteikumus Nodokļu politikas un muitas savienības ĢD ģenerāldirektors ieceļ 2. punkta b) apakšpunktā minētos platformas locekļus. Šo locekļu pilnvaru termiņš ir no 2016. gada 23. aprīļa līdz 2019. gada 16. jūnijam.
   5.   Atsaucoties uz uzaicinājumu iesniegt pieteikumus, organizācijas izvirza vienu pārstāvi un vienu vietnieku, kas aizstāj pārstāvi viņa prombūtnes vai slimības laikā. Nodokļu politikas un muitas savienības ĢD ģenerāldirektors drīkst noraidīt organizācijas izvirzīto pārstāvi vai vietnieku, ja attiecīgā persona neatbilst uzaicinājuma prasībām. Šādos gadījumos attiecīgajai organizācijai lūdz izvirzīt citu pārstāvi vai citu vietnieku.
   6.   Vietniekus izvirza ar tādiem pašiem nosacījumiem kā pārstāvjus. Vietnieki automātiski aizstāj pārstāvjus to prombūtnes vai slimības laikā.
   7.   Organizācijas, kuras uzskata par atbilstīgām, bet kuras nav ieceltas, drīkst iekļaut rezerves sarakstā, ko Komisija izmanto, lai ieceltu aizstājējus.
   8.   Šā panta 2. punkta b) apakšpunktā minētās organizācijas vai to pārstāvjus līdz to pilnvaru beigām drīkst aizstāt vai izslēgt šādos gadījumos:

               a)

               ja organizācija vai tās pārstāvis vairs nespēj sniegt efektīvu ieguldījumu platformas apspriedēs;

               b)

               ja organizācija vai tās pārstāvis neatbilst Līguma 339. panta prasībām;

               c)

               ja organizācija vai tās pārstāvis atkāpjas;

               d)

               ja tas ir vēlams, lai saglabātu attiecīgo kompetences jomu un interešu jomu līdzsvarotu pārstāvību.

         Ja organizācija vai tās pārstāvis tiek aizstāts vai izslēgts, Nodokļu politikas un muitas savienības ĢD ģenerāldirektors vajadzības gadījumā drīkst iecelt aizstājēju organizāciju, kas iekļauta 7. punktā minētajā rezerves sarakstā, vai lūgt organizāciju izvirzīt citu pārstāvi vai citu vietnieku.
   9.   Iecelto organizāciju un to pārstāvju nosaukumus un vārdus publicē Komisijas ekspertu grupu un citu līdzīgu struktūru reģistrā, turpmāk “reģistrs”, kā arī īpaši šim nolūkam paredzētā tīmekļa vietnē.
   10.   Personas datus vāc, apstrādā un publicē saskaņā ar Regulu (EK) Nr. 45/2001.
   5. pants
   Darbība
   1.   Platformu vada Nodokļu politikas un muitas savienības ĢD ģenerāldirektors vai viņa pārstāvis.
   2.   Lai atvieglinātu platformas efektīvu darbību, tā izveido divas apakšgrupas, kurās atsevišķi tiekas valdību (dalībvalstu nodokļu iestāžu) un nevalstiskā sektora (uzņēmumu, pilsoniskās sabiedrības un nodokļu speciālistu organizāciju) pārstāvji.
   3.   Vienojoties ar priekšsēdētāju, platforma var izveidot citas apakšgrupas, lai izskatītu īpašus jautājumus, balstoties uz platformas noteikto darba uzdevumu. Tiklīdz šādu apakšgrupu uzdevums ir izpildīts, tās likvidē.
   4.   Priekšsēdētājs drīkst īpašā kārtā lūgt piedalīties platformas vai apakšgrupas darbā ekspertus, kuri ir kompetenti kādā konkrētā darba kārtības jautājumā. Turklāt priekšsēdētājs drīkst piešķirt novērotāja statusu personām vai organizācijām, kā noteikts 8. panta 3. punktā horizontālajos noteikumos par ekspertu grupām (11), kā arī kandidātvalstīm.
   5.   Uz locekļiem un viņu pārstāvjiem, kā arī pieaicinātajiem ekspertiem un novērotājiem attiecas dienesta noslēpuma neizpaušanas saistības, kas paredzētas Līgumos un citos attiecīgajos Savienības noteikumos, kā arī noteikumos, kas attiecas uz ES klasificētās informācijas aizsardzību un ir izklāstīti Komisijas Lēmumā 2001/844/EK, EOTK, Euratom (12). Ja tie neievēro šīs saistības, Komisija var veikt visus nepieciešamos pasākumus.
   6.   Platformas un tās apakšgrupu sanāksmes parasti notiek Komisijas telpās. Komisija nodrošina sekretariāta pakalpojumus. Platformas un tās apakšgrupu sanāksmēs drīkst iesaistīties un piedalīties citi Komisijas dienesti, kas ir ieinteresēti procedūrās.
   7.   Platforma pieņem reglamentu, pamatojoties uz ekspertu grupu standarta reglamentu.
   8.   Komisija publicē visus atbilstošos dokumentus par platformas veiktajām darbībām (piemēram, darba kārtības, protokolus un dalībnieku iesniegumus), iekļaujot to reģistrā vai izmantojot saiti no reģistra uz īpaši šim nolūkam paredzētu tīmekļa vietni. Dokumentu nepublicē, ja tā nodošana atklātībai varētu kaitēt sabiedrības vai privāto interešu aizsardzībai, kā noteikts Eiropas Parlamenta un Padomes Regulas (EK) Nr. 1049/2001 (13) 4. pantā.
   6. pants
   Sanāksmju izdevumi
   1.   Platformas darbībās iesaistītajiem dalībniekiem netiek maksāta atlīdzība par viņu sniegtajiem pakalpojumiem.
   2.   Saskaņā ar Komisijā spēkā esošajiem noteikumiem Komisija atlīdzina ceļa izdevumus un vajadzības gadījumā uzturēšanās izdevumus, kas rodas platformas darbā iesaistītajiem dalībniekiem.
   3.   Šos izdevumus atlīdzina pieejamo apropriāciju robežās, kuras piešķir saskaņā ar ikgadējo resursu piešķiršanas procedūru.
   7. pants
   Atcelšana
   Lēmums C(2013) 2236 ir atcelts.
   8. pants
   Piemērojamība
   Šo lēmumu piemēro līdz 2019. gada 16. jūnijam.

      Briselē, 2015. gada 17. jūnijā

            Komisijas vārdā –

            Komisijas loceklis

         Pierre MOSCOVICI

      (1)  COM(2012) 722.

      (2)  C(2012) 8806 final.

      (3)  C(2012) 8805 final.

      (4)  Komisijas 2013. gada 23. aprīļa Lēmums C(2013) 2236, ar kuru izveido Komisijas ekspertu grupu, kas darbojas kā platforma labas nodokļu pārvaldības, agresīvas nodokļu plānošanas un nodokļu dubultas uzlikšanas jautājumos.

      (5)  COM(2011) 712 galīgā redakcija.

      (6)  Eiropas Parlamenta 2015. gada 25. marta rezolūcija par gada pārskatu nodokļu jomā.

      (7)  Ecofin padome, 9.12.2014., Eiropadome, 18.12.2014.

      (8)  Paziņojums par nodokļu pārredzamību cīņā pret izvairīšanos no nodokļu maksāšanas un pret nodokļu apiešanu (COM(2015) 136) un priekšlikums ieviest automātisko informācijas apmaiņu starp ES dalībvalstīm par tajās pieņemtajiem spriedumiem nodokļu jomā (COM(2015) 135).

      (9)  Komisijas 2015. gada 17. jūnija paziņojums COM(2015) 302 galīgā redakcija.

      (10)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

      (11)  Priekšsēdētāja Paziņojums Komisijai “Framework for Commission Expert Groups: horizontal rules and public register”, C(2010) 7649 galīgā redakcija.

      (12)  Komisijas 2015. gada 13. marta Lēmums (ES, Euratom) 2015/444 par drošības noteikumiem ES klasificētas informācijas aizsardzībai (OV L 72, 17.3.2015., 53. lpp.).

      (13)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.). Šādi izņēmumi tiek paredzēti, lai aizsargātu sabiedrisko kārtību, militārās lietas, starptautiskās attiecības, finanšu, monetāro jautājumu un ekonomikas politiku, personas privāto dzīvi un neaizskaramību, komercintereses, tiesvedību un juridiskās konsultācijas, inspekcijas/izmeklēšanas/revīzijas darbības un iestāžu lēmumu pieņemšanas procesu.


title: Komisijas Lēmums (2004. gada 29. aprīlis), ar ko nosaka pārejas posma pasākumus, kuri Igaunijai un Ungārijai jāpiemēro attiecībā uz materiāliem, ko savāc, attīrot notekūdeņus saskaņā ar Eiropas Parlamenta un Padomes Regulu (EK) Nr. 1774/2002Dokuments attiecas uz EEZ

text:
Svarīgs juridisks paziņojums

|

32004D0468

Oficiālais Vēstnesis L 160 , 30/04/2004 Lpp. 0004 - 0006

		Komisijas Lēmums(2004. gada 29. aprīlis),ar ko nosaka pārejas posma pasākumus, kuri Igaunijai un Ungārijai jāpiemēro attiecībā uz materiāliem, ko savāc, attīrot notekūdeņus saskaņā ar Eiropas Parlamenta un Padomes Regulu (EK) Nr. 1774/2002(Dokuments attiecas uz EEZ)(2004/468/EK)EIROPAS KOPIENU KOMISIJA,ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Slovēnijas un Slovākijas Pievienošanās līgumu, un jo īpaši tā 2. panta 3. punktu,ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 42. pantu,tā kā:(1) Eiropas Parlamenta un Padomes 2002. gada 3. oktobra Regulā (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam [1], ir noteiktas dažas prasības attiecībā uz to notekūdeņu attīrīšanu, kas nāk no uzņēmumiem, kuri strādā ar 1. un 2. kategorijas materiāliem.(2) Ir lietderīgi pieņemt pārejas posma pasākumus, lai dažās jaunās dalībvalstīs veicinātu pāreju no pašreizējā režīma, ar kuru netiek izpildītas visas Regulas (EK) Nr. 1774/2002 prasības attiecībā uz notekūdeņu attīrīšanu.(3) Tālab Igaunijai līdz 2004. gada 31. augustam un Ungārijai līdz 2005. gada 1. maijam kā pagaidu pasākums jāpiešķir atbrīvojums, lai tās varētu atļaut operatoriem arī turpmāk piemērot valsts noteikumus attiecībā uz 1. un 2. kategorijas materiālu savākšanu, attīrot notekūdeņus.(4) Lai novērstu risku dzīvnieku un sabiedrības veselībai, pārejas posma pasākumu piemērošanas laikā Igaunijā un Ungārijā jāuztur pienācīgas kontroles sistēmas.(5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠO LĒMUMU.1. pants1. Atkāpjoties no Regulas (EK) Nr. 1774/2002 II pielikuma IX nodaļas, Igaunija vēlākais līdz 2004. gada 31. augustam un Ungārija vēlākais līdz 2005. gada 1. maijam saskaņā ar valsts tiesību normām var turpināt piešķirt individuālus apstiprinājumus Regulas (EK) Nr. 1774/2002 4. panta 1. punkta d) apakšpunktā un 5. panta 1. punkta b) apakšpunktā minēto pārstrādes uzņēmumu, telpu un lopkautuvju operatoriem, lai piemērotu minētās valstu tiesību normas attiecībā uz notekūdeņu savākšanu, ja:a) visu dzīvnieku materiālu, kurš aizturēts pašreizējā sistēmā no pārstrādes uzņēmumiem, telpām vai lopkautuvēm, savāc, transportē un iznīcina kā 1. kategorijas vai, attiecīgā gadījumā, kā 2. kategorijas materiālu saskaņā ar Regulu (EK) Nr. 1774/2002;b) valstu tiesību normas piemēro vienīgi attiecībā uz tām telpām un iekārtām, attiecībā uz kurām tās piemēroja 2004. gada 1. maijā.2. Kompetentā iestāde veic pasākumus, kas vajadzīgi, lai kontrolētu, vai pilnvarotie telpu un iekārtu operatori ievēro 1. punktā izklāstītos nosacījumus.2. pants1. Individuālos apstiprinājumus, ko piešķīrusi kompetentā iestāde attiecībā uz materiāliem, kurus savāc, attīrot notekūdeņus, nekavējoties un galīgi atsauc attiecībā uz jebkuru operatoru, telpām vai iekārtām, ja vairs netiek ievēroti šajā lēmumā paredzētie nosacījumi.2. Kompetentā iestāde atsauc visus apstiprinājumus, kas piešķirti atbilstoši 1. panta 1. punktam, vēlākais līdz 2004. gada 31. augustam Igaunijā un vēlākais līdz 2005. gada 1. maijam Ungārijā.Kompetentā iestāde saskaņā ar Regulu (EK) Nr. 1774/2002 nepiešķir galīgo apstiprinājumu, ja, pamatojoties uz veiktajām pārbaudēm, iestāde ir pārliecinājusies, ka 1. pantā minētās telpas un iekārtas neatbilst kādai no minētajā regulā izklāstītajām prasībām.3. Visu materiālu, kas neatbilst šā lēmuma prasībām, iznīcina saskaņā ar kompetentās iestādes norādījumiem.3. pantsIgaunija un Ungārija nekavējoties veic pasākumus, ka vajadzīgi, lai izpildītu šo lēmumu, un publicē minētos pasākumus. Dalībvalstis par to tūlīt informē Komisiju.4. pantsŠis lēmums stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līguma spēkā stāšanās dienā un saskaņā ar to.To piemēro līdz 2005. gada 1. maijam.Briselē, 2004. gada 29. aprīlīKomisijas vārdā —Komisijas loceklisDavid Byrne[1] OV L 273, 10.10.2002., 1. lpp. Regulā jaunākie grozījumi izdarīti ar Komisijas Regulu (EK) Nr. 668/2003 (OV L 112, 19.4.2004., 1. lpp.).--------------------------------------------------